polyglot-tagger/wikipedia-language-snippets-filtered huggingface dataset:
உம்பூல் கோயில் இந்தோனேசியாவில் உள்ள மதாராம் காலத்திய இந்துக் கோயிலாகும். அக்கோயில் மத்திய ஜகார்த்தாவில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. அது இரண்டு குளங்களைச் சுற்றி பல கற்கள் அமைக்கப்பட்ட நிலையில் காணப்படுகிறது.அந்தக் குளத்திற்கான தண்ணீர் அங்கு ஊற்றிலிருந்து வருகிறது. கி.பி.9ஆம் நூற்றாண்டில் இக் கோயில் கட்டப்பட்டதாகக் கூறப்படுகிறது. அது மதாராம் மன்னருக்கு குளிக்கும் இடமாகவும், ஓய்வு எடுக்கின்ற இடமாகவும் பயன்பட்டு வந்தது. 11ஆம் நூற்றாண்டில் இது கவனிப்பாராட்டு விடப்பட்டது. பின்னர் மறுபடியும் 19ஆம் நூற்றாண்டில் கண்டுபிடிக்கப்பட்டது. இக்கோயில் வளாகம் இந்தோனேசியாவின் பண்பாட்டுச் சொத்தாகக் கருதப்படுகிறது. சுற்றுலாப் பயணிகள் இங்கு வந்து பார்வையிடவும், குளிக்கவும் வசதிகள் உள்ளன.
உம்பூல் இந்தோனேசியாவில் மத்திய ஜாவாவில் மெக்லாங்கில் கிராபாக் என்னுமிடத்தில் உள்ள கார்ட்டோகர்ஜாவில் அமைந்துள்ளது. இவ்விடம் மலைகளால் சூழப்பட்டுள்ளது. கடல் மட்டத்திலிருந்து சுமார் 550 மீ உயரத்தில் அமைந்துள்ளது. எலோ நதியைச் சுற்றி அமைந்துள்ள பதினொரு கோயில்களில் இக்கோயிலும் ஒன்றாகும்; உம்பூல் நீர்வழிப்பாதையின் தெற்கே 50 மீ தொலைவில் அமைந்துள்ளது. உம்புல் இப்பகுதியில் உள்ள நீர் தொடர்பான பார்க்க வேண்டிய இடங்களில் ஒன்றாகும், இது சேகர் லாங்கிட் நீர்வீழ்ச்சி மற்றும் தெலாகா பிளெடர் ஆகியவற்றின் தாயகமாக அமைந்துள்ளது. இந்த கோயிலுக்கு ஏர் பனாஸ் மற்றும் கேண்டி பனாஸ் உள்ளிட்ட பல பெயர்கள் உண்டு. மேலும் அதன் நீர் தோல் நோய்களைக் குணப்படுத்தும் என்று நம்பப்படுகிறது.
குளங்களைச் சுற்றி ஒரு தோட்டம் உள்ளது. அத்துடன் பல்வேறு வகையான கற்கள் உள்ளன, அவற்றில் சில லிங்கம் மற்றும் யோனி வடிவத்தில் அமைந்து காணப்படுகின்றன. 1876 ஆம் ஆண்டில், டச்சு அறிஞர் ஆர்.எச்.டி ஃப்ரீடெரிச் அந்த இடத்தில் இரண்டு கோயில்கள் இருந்திருக்கலாம் என்று முன்மொழிந்தார், இருப்பினும் அதற்கான எந்த தளங்களும் கண்டுபிடிக்கப்படவில்லை. இரண்டு கோயில்களைப் பற்றிய அவரது முன்மொழிவு அங்கு காணப்பட்ட கற்கள் மற்றும் புடைப்புச் சிற்பங்கள் ஆகியவற்றின் மூலமாக உறுதி செய்யப்படுகிறது, அவை ஒரே கோயிலின் பகுதியாக இல்லை என்பதை அது உணர்த்துகின்றது. குளியல் குளத்தின் கிழக்குப் பகுதியில் ஒரு அசல் சுவர் சுமார் 20 மீ அளவில் உள்ளது.
உம்பூல் கோயில் வளாகம் இரண்டு செவ்வக வடிவிலான குளிக்கும் பகுதியினைக் கொண்டு அமைந்துள்ளது. மேலுள்ள குளம் பெரிதாக உள்ளது. அது 7.15 மீட்டர் அகலத்தையும், 12.5 மீட்டர் நீளத்தையும் கொண்டு அமைந்துள்ளது. அடுத்து அமைந்துள்ள குளம் சிறிதாக உள்ளது. அது 7.0 மீட்டர் அகலத்தையும், 8.5 மீட்டர் நீளத்தையும் கொண்டு அமைந்துள்ளது. இதமான தண்ணீர் அங்கு ஊற்றிலிருந்து வந்த வண்ணம் உள்ளது. அது பெரிய குளத்திலிருந்து சிறிய குளத்திலிருந்து 2 மீ அளவுள்ள நீண்ட தண்ணீர்க் குழாய் மூலமாக வருகிறது.
உம்பூலில் மத சிற்பங்கள் உள்ளிட்ட பல்வேறு கலைப்பொருட்கள் கண்டுபிடிக்கப்பட்டுள்ளன. கண்டுபிடிக்கப்பட்ட சிற்பங்களில் இரண்டு விநாயகர் சிற்பங்கள், இரண்டு துர்க்கை சிற்பங்கள், ஒரு அகத்தியர் சிற்பம் ஆகியவை அடங்கும். 1923 ஆம் ஆண்டில் மேற்கொள்ளப்பட்ட கணக்கெடுப்பின்போது ஒரு மனித உடலுடன் கூடிய ஒரு கருட சிற்பம் கண்டுபிடிக்கப்பட்டதாக என்.ஜே. கிரோம் கூறுகின்றார்.
அவர் பல முறை சர்வதேச துடுப்பாட்டப் போட்டிகளில் தேர்வான போதிலும் , இலங்கை துடுப்பாட்ட அணியின் வேகப்பந்து வீச்சாளர்கள் சிறப்பாக பந்து வீசியதால் இவருக்கு விளையாடும் அணியில் இடம் கிடைக்கவில்லை. ஆனால், நான்கு முக்கிய வேகப்பந்து வீச்சாளர்களும் காயமடைந்ததால் இவருக்கு வாய்ய்ப்பு கிடைத்தது. தம்மிகா பிரசாத், நுவான் பிரதீப், துஷ்மந்தா சமீரா மற்றும் சுரங்கா லக்மல், பெர்னாண்டோ ஆகியோர் ஆஸ்திரேலியாவுக்கு எதிரான இரண்டாவது தேர்வுத் துடுப்பாட்டப் போட்டியில் காயம் அடைந்தனர். அதனால் இவர் 2016ஆம் ஆண்டில் ஆகஸ்ட் 4 அன்று ஆத்திரேலியத் துடுப்பாட்ட அணிக்கு எதிரான தனது முதல் தேர்வுத் துடுப்பாட்டப் போட்டியில் அறிமுகமானார். அந்தப் போட்டியில் தான் வீசிய முதல் ஓவரில் ஜோ பர்ன்ஸ் இலக்கினை கைப்பற்றினார். மீதமுள்ள போட்டிகளில், அவர் பந்து வீசவில்லை, அந்தப் போட்டியில் இலங்கை சுழற்பந்து வீச்சாளர்கள் இரண்டு ஆட்டப் பகுதிகளிலும் 19 இலக்குகளை வீழ்த்தி முழு ஆட்டத்திலும் ஆதிக்கம் செலுத்தினர். இருப்பினும், முதன்முறையாக வார்ன்-முரளிதரன் கோப்பையை இலங்கை 229 ஓட்டங்களில் வென்றது .
ஆகஸ்ட் 2015 இல் இலங்கை வாரியத் தலைவரின் லெவன் மற்றும் இந்திய துடுப்பாட்ட அணிக்கு இடையிலான சுற்றுப் பயணத்தில் விளையாடிய இவர், மூன்று போட்டிகள் கொண்ட தொடருக்கான 15 பேர் கொண்ட அணியில் இவர் தேர்வானார். ஜூலை 2016 இல் ஆஸ்திரேலியாவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் அவர் இடம் பெற்றார்.
முத்துதன்திருகே விஸ்வ திலின பெர்னாண்டோ , பொதுவாக விஸ்வ பெர்னாண்டோ என அறியப்படும் இவர் இலங்கை துடுப்பாட்ட அணியின் வீரர் ஆவார். இவர் இலங்கை தேசிய அணியின் சார்பாக தேர்வு துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் விளையாடி வருகிறார்.
ஆகஸ்ட் 2018 இல், நடைபெற்ற எஸ் எல் சி லீக் 20 துடுப்பாட்ட தொடரில் இவர் விளையாடினார். அந்தத் தொடரில் இவர் கண்டி அணி சார்பாக கலந்து கொண்டார். 2019 ஆம் ஆண்டில் நடைபெற்ற சூப்பர் மாகாண ஒருநாள் துடுப்பாட்ட தொடரில் இவர் தம்புலா அணி சார்பாக விளையாடினார்.
மார்ச் 2018 இல், நடைபெற்ற சூப்பர் ஃ போர் மாகாண துடுப்பாட்ட தொடரில் விளையாடினார் . அந்தத் தொடரில் இவர் கொழும்பு அணியில் இடம் பெற்றார் . அடுத்த மாதம், 2018 சூப்பர் மாகாண ஒருநாள் போட்டிக்கான தொடரிலும் இவர் கொழும்பு அணியில் இடம் பெற்றார் .
சீனாவில் உள்ள கிழக்கு ஹான் வம்சத்தைச் சேர்ந்த சாய் லுன் என்பவரால் முதலில் காகிதம் கண்டுபிடிக்கப்பட்டது. சீனாவில் காகித வெட்டு கலை, பொ.ச. இரண்டாம் நூற்றாண்டுக்கு முந்தையது என்று கருதப்படுகிறது. காகிதம் மிகவும் மலிவானதாக மாறியதால், காகித வெட்டுதல் சீன நாட்டுப்புற கலையின் மிக முக்கியமான வகைகளில் ஒன்றாக மாறியது. பின்னர், இந்த கலை வடிவம் உலகின் பிற பகுதிகளுக்கும் பரவியது, வெவ்வேறு பகுதிகள் தங்கள் சொந்த கலாச்சார பாணியை ஏற்றுக்கொண்டன. கட்-அவுட்கள் பெரும்பாலும் கதவுகள் மற்றும் ஜன்னல்களை அலங்கரிக்கப் பயன்படுவதால், அவை சில நேரங்களில் சுங் ஹு , ஜன்னல் பூக்கள் அல்லது சாளர காகித வெட்டுக்கள் என குறிப்பிடப்படுகின்றன. மக்கள் காகிதக் கட்டைகளை ஜன்னல்களின் வெளிப்புறத்தில் ஒட்டினர், எனவே, வெளியே இருந்து வரும் வெளிச்சம் கட்-அவுட்டின் எதிர்மறை இடத்தின் வழியாக வீட்டினுள்ளே விழுகிறது.
காகிதம் என்பது ஒரு வகையான பொருள் ஆகும். இது எளிதில் மண்ணில் மக்கும் தன்மையுடையது. இது ஒருவிதமான பூஞ்சைக் காளானிலிருந்து தயாரிக்கப்படுகிறது. சீனாவின் தென்கிழக்கில், வழக்கமாக மே மற்றும் ஜூன் மாதங்களில் மழை பெய்யும் போது இந்த காகித பூஞ்சை காளான் விரைவாக அழுகும். இதன் விளைவாக, தென்கிழக்கு மக்கள் அவற்றை வைத்திருக்கவில்லை. அந்தக் காலத்தில் காகித வெட்டுக்களைக் கண்டுபிடிப்பது கடினமாக இருந்தது. இதற்கு நேர்மாறாக, சீனாவின் வடமேற்கில் வானிலை பொதுவாக வறண்டதாக இருக்கிறது. இது சிஞ்சியாங் மாகாணத்தின் டர்பனில் உள்ள வடக்கு வம்சங்களில் செய்யப்பட்ட காகித வெட்டுக்களைக் கண்டுபிடித்துள்ளதை சாத்தியமாக்குகிறது.
மிங் மற்றும் சிங் வம்சங்களின் போது , இந்த கலைத்திறன் அதன் மிக வளமான காலத்தைக் கண்டது. ஆயிரம் ஆண்டுகளுக்கும் மேலாக, சீன மக்கள் முக்கியமாக பெண்கள் ஒரு ஓய்வு நேர நடவடிக்கையாக இந்த காகித வெட்டுக்களை செய்து வருகின்றனர். அவர்கள் வெவ்வேறு வகையான காகித வெட்டுக்களை உருவாக்கி, இந்த பாரம்பரிய கைவினைத்திறனை தங்கள் குழந்தைகளுக்கு பகிர்ந்து கொண்டு அனுப்பினர். இதனால் இந்த பாரம்பரிய கலை பாணி மேலும் மேலும் பிரபலமடைந்து இன்றும் நடைமுறையில் உள்ளது.
மேலும், காகிதத்தை கண்டுபிடிப்பதற்கு நீண்ட காலத்திற்கு முன்பே இக் கலை இருந்தது என்று சிலர் நம்புகிறார்கள். அந்த நேரத்தில், மக்கள் வெற்று வடிவங்களை செதுக்க இலைகள், வெள்ளி படலம், பட்டு மற்றும் தோல் போன்ற பிற மெல்லிய பொருட்களைப் பயன்படுத்தினர். பின்னர், காகிதம் கண்டுபிடிக்கப்பட்டதிலிருந்து இதை வெட்டுவது, சேமிப்பது மற்றும் நிராகரிப்பது எளிது என்பதை மக்கள் உணர்ந்தனர். அதனால், இந்த வகை கலைப்படைப்புகளுக்கு காகிதமே முக்கிய மூலப்பொருளாக மாறியது.
காகித வெட்டு என்பது சீனாவின் பழமையான மற்றும் மிகவும் பிரபலமான நாட்டுப்புற கலைகளில் ஒன்றாகும். இதை புவியியல் ரீதியாக தெற்கு மற்றும் வடக்கு பாணியாக பிரிக்கலாம். தெற்கு பாணி, சியாங்சு மாகாணத்தில் உள்ள யாங்ஜோ மற்றும் ஜெஜியாங் மாகாணத்தில் உள்ள லெக்கிங்கின் படைப்புகளால் குறிப்பிடப்படுகிறது. இதில் தனித்துவமான மற்றும் அழகான வடிவமைப்புகள், நேர்த்தியான செதுக்குதல் மற்றும் சுவாரசியமான வடிவங்கள் உள்ளன.
வழக்கமாக, கலைப்படைப்புகள் சிவப்பு காகிதத்தால் செய்யப்படுகின்றன. ஏனெனில் சிவப்பு என்பது சீன கலாச்சாரத்தில் பண்டிகைகள் மற்றும் மகிழ்ச்சியுடன் தொடர்புடையது. ஆனால் மற்ற வண்ணங்களும் பயன்படுத்தப்பட்டன. பொதுவாக காகிதம் வெட்டும் கலைப்படைப்புகள் வசந்த விழா, திருமணங்கள் மற்றும் பிரசவம் போன்ற பண்டிகைகளில் பயன்படுத்தப்படுகின்றன. சீனாவில் காகிதங்கள் எப்போதும் அதிர்ஷ்டத்தையும் மகிழ்ச்சியையும் குறிக்கின்றன.
சீன காகித வெட்டு கலை என்பது, மூதாதையர்களையும் கடவுள்களையும் வணங்குவதற்கான பண்டைய நடவடிக்கைகளிலிருந்து உருவானது என்று கருதப்படுகிறது. இது சீன கலாச்சாரத்தின் பாரம்பரியப் பகுதியாக உள்ளது. தொல்பொருள் பதிவுகளின்படி, இது 6 ஆம் நூற்றாண்டிலிருந்து தோன்றியது என்று கருதினாலும், அதன் வரலாறு போரிடும் நாடுகள் காலத்தை ஒட்டியதாக உள்ளது. அதாவது, இக் கலை, கிமு 3 இல் தோன்றியது எனக் கருதப்படுகிறது.
வடக்கு பாணி, முக்கியமாக ஏபெய் மாகாணத்தில் உள்ள யூக்ஸியன் மற்றும் ஃபெங்கிங் மற்றும் வடக்கு சேன்ஸ்கி, படைப்புகளால் சிறப்பாக குறிப்பிடப்படுகிறது. இது, மிகைப்படுத்தப்பட்ட வடிவங்கள், வீரியம், தெளிவான சித்தரிப்புகள் மற்றும் மாறுபட்ட வடிவங்களைக் கொண்டுள்ளது.
பத்தொன்பதாம் நூற்றாண்டில், ஆரிஃப்வாலா சக் எண் 61 / ஈபி என பெயரிடப்பட்ட ஒரு கிராமமாக மட்டுமே இருந்தது. பின்னர் அந்த கிராமத்தில் தங்கியிருந்த "ஆரிஃப் பாபா" என்ற சூஃபியின் பெயரால் இந்த கிராமம் ஆரிஃப்வாலா என்று அழைக்கப்பட்டது. அவரின் கல்லறை ஆரிப்வாலாவின் ரயில் நிலையத்திற்கு அருகில் அமைந்துள்ளது. 1908 ஆம் ஆண்டில், துணை ஆளுநர் ஹர்பர்ட் என்பவர் புதிய நகரமான அரிஃப்வாலாவை நிறுவினார். இப்பகுதியில் வசிக்கும் மிக முக்கியமான இனக்குழுக்கள் ராஜ்பூத் மோஹ்லா, குஜ்ஜார், அரேன், ராஜா, கரல், ராய், ராணா, சுகேரா மற்றும் டோக்ரா என்பவர்கள் ஆவார்கள். 1987 ஆம் ஆண்டில் ஆரிஃப்வாலா துணைப்பிரிவு என்ற நிலைக்கு உயர்த்தப்பட்டது. 1995 ஆம் ஆண்டில் இப்பகுதி பாக்பட்டன் மாவட்டத்துடன் இணைக்கப்பட்டது. ஆரிப்வாலாவிற்கு அருகிலுள்ள பிரபலமான இடம் கபாலா ஆகும். அரேன் இனத்தவர் இங்கு வசிக்கும் முக்கிய இனக்குழுவினர் ஆவார்கள். இவர்கள் பெரும்பாலும் விவசாயிகள்.
இந்த கிராமத்தில் வசிக்கும் மக்களில் பெரும்பாலானவர்கள் விவசாயிகள் ஆவார்கள். சுமார் 75% வீதமான மக்கள் கிராமங்களில் வாழ்கின்றனர். 25% வீதமான மக்கள் மட்டுமே நகர்ப்புறத்தில் வாழ்கின்றனர். ஆனால் ஆரிஃப்வாலா வளாகத்தில் தொழில்மயமாக்கலினால் மக்கள் நகர்ப்புற பகுதிகளுக்கு இடம்பெயர்கின்றனர். ஆரிஃப்வாலா தெஹ்ஸில் 295,146 ஏக்கர் பரப்பளவில் 720,000 மக்கட் தொகையைக் கொண்டது. நகர்ப்புற பகுதி 457 ஏக்கர் ஆகும். மேலும் விவசாய பகுதி 1274 ஏக்கர் பரப்பளவைக் கொண்டுள்ளது. பஞ்சாபி முதன்மை மொழியாக பேசப்படுகின்றது. ஆனால் உருது மொழியும் பரவலாக பயன்படுத்தப்படுகிறது.
உள்ளூர் பொருளாதாரத்திற்கு விவசாயம் முக்கிய பங்காற்றுகின்றது. குறிப்பாக பருத்தி, தானியங்கள், உருளைக்கிழங்கு, கோதுமை, மக்காச்சோளம் மற்றும் அரிசி என்பன பாகிஸ்தான் மற்றும் உலகம் முழுவதும் ஏற்றுமதி செய்யப்படுகிறது. அரிஃப்வாலாவின் தானிய சந்தை பாகிஸ்தானின் மிகப்பெரிய தானிய சந்தைகளில் ஒன்றாகும். இங்குள்ள விவசாயிகள் பல்வேறு வகையான காய்கறிகளை பயிரிடுகின்றனர். அவை பாகிஸ்தான் முழுவதும் ஏற்றுமதி செய்யப்படுகின்றன.
சக் 159 இ.பி. கிராமம் ஆரிப்வாலாவில் இருந்து 5 கி.மீ தூரத்தில் உள்ளது. சையத் ஆபிட் உசேன் சைதி என்பவர் மேற்கொண்ட குறிப்பிடத்தக்க முயற்சிகளின் அடிப்படையில் நிறைய வளர்ச்சி பணிகள் மேற்கொள்ளப்பட்டன. இவர் சக் 159 ஈபி கிராமத்தில் மின்சாரம் வழங்க போராடியவர் ஆவார். 1960 ஆம் ஆண்டுகளின் முற்பகுதியில் சக் 159 ஈபியை மாதிரி கிராமமாக அங்கீகரிக்க முடிந்தது. ஆரிஃப்வாலா தெஹ்ஸில் நிர்வாக ரீதியாக 30 நகராட்சிகளாக பிரிக்கப்பட்டுள்ளது.
ஆரிப்வாலா என்பது பாகிஸ்தானின் பஞ்சாப் மாகாணத்தில் உள்ள பாக்பட்டன் மாவட்டத்தின் ஒரு தெஹ்ஸில் ஆகும். இது பக்கப்பட்டன் மாவட்டத்தின் தென்மேற்கில் அமைந்துள்ளது.
அவர் ஒரு "அதிரடி திரைப்பட கதாநாயகன்", அவர் ஹதிமில் ஹதிம் தை, பிரபல படமான அனார்கலி இல் இளவரசர் சலீம், மிர்சா சாஹிபன் படத்தில் மிர்சா ஜாட், சோஹ்னி படத்தில் மஹின்வால் மற்றும் கலிப் படத்தில் மிர்சா காலிப் ஆகிய கதாப்பாத்திரங்களில் நடித்துள்ளார். அவர் நூரன் , ஜோமர் மற்றும் குல் பகாவலி முதலிய திரைப்படங்களில் நடித்துள்ளார். அவர் 1959 இல் அதிக வசூல் செய்த பஞ்சாபி படமான கர்த்தர் சிங்கில் நடித்தார். பின்னர் அவர்பிரித்தானியாவின் இந்தியப் பேரரசுவிற்கு எதிராக போராடும், பராங்கி மற்றும் அஜப் கான் போன்ற படங்களில் தோன்றி வெற்றிகளைக் குவித்தார். அவரது படம் ஜீடர் ஒரு வெள்ளி விழா நிலையை முதன்முதலில் எட்டியது. மா புட்டார் வெள்ளி விழா கொண்டாடிய மற்றொரு பஞ்சாபி படம். அவர் ஒருமுறை சாஹில் படத்தில் புலியுடன் ஒரு உண்மையான போரில் ஈடுபட்டார். துஷ்மான் கி தலாஷ் படத்தில் தனது மகனுடன் சிறப்புத் தோற்றத்தில் தோன்றினார்.
சுதிர் நான்கு முறை திருமணம் செய்து கொண்டார். அதில் தனது குடும்பத்தில் இரண்டு முறை. இந்த இரண்டு திருமணங்களும் அவரது பெரியவர்களால் 'ஏற்பாடு செய்யப்பட்ட திருமணங்கள்', இது பொதுவாக பாக்கித்தான் கலாச்சாரத்தில் நடைமுறையில் உள்ளது, பின்னர் சக நடிகை சம்மி மற்றும் இறுதியாக பாக்கித்தான் திரைப்பட நடிகை செபாவுடன் திருமணம் செய்து கொண்டார். செபாவுடனான அவரது திருமணம் மிகக் குறுகிய காலம் நீடித்தது. செபா பின்னர் நடிகர் முகமது அலியை மணந்தார். இந்த திருமணங்களால் சுதிருக்கு நான்கு மகன்கள் இருந்தனர். இவருக்கு முதல் மனைவியுடன் மூத்த மகன் நூர் ஜமான் கான் இருந்தார். இவருக்கு இரண்டாவது மனைவியான மீர் ஜமானுடன் இரு மகன்கள் இருந்தனர். அதில் ஒருவர் நடிகரான நாதிர் ஜமான் கான். சம்மிக்குப் பிறந்த அவரது இளைய மகன் சிக்கந்தர் ஜமான் கான் பிரபல பின்னணி பாடகர் நூர் ஜெஹானின் பேத்தி பாத்திமாவை மணந்தார். அவருக்கு செபாவுடன் குழந்தைகள் இல்லை.
பிரித்தானிய இந்தியாவில் 1947 இல் ஃபார்ஸ் என்ற பாலிவுட் படத்தில் ஒரு பாத்திரத்துடன் தனது வாழ்க்கையைத் தொடங்கினார். பின்னர், அவர் பாக்கித்தானுக்கு குடிபெயர்ந்தார். 1947 க்குப் பிறகு, பாக்கித்தான் சினிமாவில் தனது வாழ்க்கையைத் தொடங்கினார். அவரது முதல் படம் 1949 இல் ஹிச்ச்கோலே வெற்றி பெற்றது. 1952 ஆம் ஆண்டில் துப்பட்டா என்ற பிரபலமான இசை படத்தில் தோன்றினார். 1954 ஆம் ஆண்டில், சசி ஒரு பொன்விழாவைக் கொண்டாடிய முதல் உருது படம். துல்லா பட்டி , மஹி முண்டா மற்றும் யக்கே வாலி ஆகியவை அந்தக் காலத்தில் அதிக வசூல் செய்த பஞ்சாபி படங்களாக இருந்தன. யாகே வாலி மிகப் பெரிய வெற்றி பெற்ற முதல் பஞ்சாபி படம். இந்த இரண்டு படங்களும் பாக்கித்தானில் பெரிய திரைப்பட அரங்குகளைக் கட்ட வழிவகுத்தன. சீனாவில் காண்பிக்கப்பட்ட முதல் பாக்கித்தான் திரைப்படமான பாகி படத்தின் கதாநாயகன் சுதிர்.
பிரித்தானிய இந்தியாவின் பெஷாவர் அருகே உள்ள ஹசன் காரி கிராமத்தில் 1921 ஆம் ஆண்டில் ஷா ஜமான் கான் அப்ரிடி என்ற பெயரில் பிறந்தார். அவர் பஷ்டூன் வம்சாவளியைச் சேர்ந்தவர், ஆனால் அவர் தனது வாழ்நாள் முழுவதையும் லாகூரில் கழித்தார்.
பாக்கித்தான் திரைப்பட நடிகர், இயக்குநர் மற்றும் தயாரிப்பாளராக அறியப்படும் சுதீர் அல்லது லாலா சுதிர் இயற்பெயர் ஷா ஜமான் கான் அஃப்ரிடி . சுதிர் மிகவும் மரியாதைக்குரிய திரைப்பட ஆளுமை உடையவர்.
பாக்கித்தான் சினிமாவின் முதல் அதிரடி கதாநாயகன் என்று அறியப்பட்டவர். அவரது திரைப்பட கதாபாத்திரங்கள் வீரம் மற்றும் துணிச்சல் மிகுந்தவையாக இருந்தன.
சாரா 1943 ஆம் ஆண்டில் ஃப்ரெட் கார்னெசன் என்பவரைத் திருமணம் செய்து கொண்டார். அவரும் கம்யூனிஸ்ட் கட்சி உறுப்பினராக இருந்தார். இவர்கள் 1945 ஆம் ஆண்டில் கேப் டவுன் நகரில் குடியேறினர். கேப் டவுனில் தென்னாப்பிரிக்க கம்யூனிஸ்ட் கட்சியின் செயலாளராக ஃபிரெட் செயல்பட்டார். மேலும் இவர் 1946 ஆம் ஆண்டில் கேப் மாகாண சபைக்கான தேசிய பிரதிநிதியாக தேர்ந்தெடுக்கப்பட்டார். புதியதாக ஆட்சிக்கு வந்த தேசிய கட்சி அரசாங்கம் 1950 இல் கம்யூனிஸ்ட் கட்சியினரை அடக்குவதற்காக ஒரு சட்டத்தைக் கொண்டு வந்தது. அதனடிப்படையில் சாரா மற்றும் கார்னெசன் ஆகிய இருவருக்கும் பொது நிகழ்ச்சியில் கலந்து கொள்ளக் கூடாது என இரண்டு ஆண்டுகள் தடை விதித்தது. கம்யூனிஸ்ட் கட்சியும் கலைக்கப்பட்டது. கம்யூனிஸ்ட்டுகள் தலைமறைவாக இயக்கப்பணி செய்தனர். ஃபிரெட் கார்னெசன் மிக முக்கியமான நபராக இருந்தார். 1956 ஆம் ஆண்டில் மம்மத் தேச துரோக வழக்கு விசாரணையில் கார்னெசன் கைது செய்யப்பட்டார். அவருடன் 156 பேர் கைது செய்யப்பட்டனர்.
சாரா தனது 3 குழந்தைகளுடன் சேர்ந்து 156 குடும்பங்களுக்காக நிதி சேகரித்து வழங்கினார். 1960 ஆம் ஆண்டில் அவசரகாலச் சட்டம் கொண்டு வரப்பட்டது. சாரா கைது செய்யப்பட்டு 6 மாதங்கள் சிறையில் அடைக்கப்பட்டார். கார்னெசனும் சிறையில் இருந்தார். 3 குழந்தைகளும் மிகவும் சிரமப்பட்டன. பின்னர் கைதுக்கு எதிராக தடை உத்தரவு பெற்றார். இருப்பினும் வாரம் ஒருமுறை உள்ளூர் காவல் நிலையத்தில் ஆஜர் ஆக வேண்டி இருந்தது. ஃபிரெட் கார்னெசன் 1965 ஆம் ஆண்டில் கைது செய்யப்பட்டு, சித்திரவதைக்கு ஆளானார். 13 மாதங்கள் தனிமை படுத்தப்பட்டார். சாரா வீட்டுக்காவலில் வைக்கப்பட்டார். வெளியே எங்கும் செல்ல முடியாமல் தவித்தார். பொருளாதார பிரச்சனையும் ஏற்பட்டது. கார்னெசன் 5 ஆண்டு 9 மாதங்கள் சிறையில் அடைக்கப்பட்டார். அவரை சந்திக்க சாராவிற்கு அனுமதி மறுக்கப்பட்டது. போலீஸ் அத்துமீறி வீட்டில் பரிசோதனை செய்ததை தட்டிக் கேட்டபோது, துப்பாக்கி சூடு நடத்தினர். குண்டு அவரது மகனின் தலைக்கு அருகில் சென்றது.
சாரா தனது 15 ஆவது வயதிலேயே இளம் கம்யூனிஸ்ட் லீக்கில் உறுப்பினர் ஆனார். பின்னர் தனது 18 ஆவது வயதில் கம்யூனிஸ்ட் கட்சியின் உறுப்பினராக சேர்ந்தார். கட்சி அலுவலகத்தில் எழுதப் படிக்கத் தெரியாத தொழிலாளர்களுக்கு இரவு பள்ளி மூலம் எழுதப் படிக்க கற்றுத் தந்தார். ஒரு இளம் பெண்ணாக பாசிசம் மற்றும் இரண்டாம் உலகப் போருக்கு எதிராக முழு நேரமும் போராடினார். அவர் கம்யூனிஸ்ட் கட்சியின் முழு நேர ஊழியராகவும் செயல்பட்டார். மேலும் கட்சியின் புத்தகக் கடையிலும் பணியாற்றினார். தொழிற்சங்கப் பணிகளிலும் சாரா தன்னை இணைத்துக் கொண்டார். அவர் 1936 முதல் 1940 வரை டர்பன் நகரில் புகையிலைத் தொழிலாளர்கள் மற்றும் இந்திய சர்க்கரை ஆலை தொழிலாளர்கள் சங்கத்தின் செயலாளராக இருந்து, அவர்களின் நலனுக்காகப் பாடுப்பட்டார். பின்னர் தென்னாப்பிரிக்க ரயில்வே மற்றும் துறைமுக தொழிலாளர்கள் சங்கங்களின் பொதுச் செயலாளராகவும் பணிபுரிந்தார். இவர் ஒரு சிறந்த தொழிற்சங்கவாதியாக விளங்கினார்
சாரா கார்னெசன் என்பவர் தென்னாப்பிரிக்காவில் நிலவிய நிறவெறிக்கு எதிராகப் போராடியவர்களுள் ஒருவராவார். அங்குள்ள தொழிலாளர்களை அமைப்பு ரீதியாக ஒருங்கிணைப்பதில் பெரும் பங்கு வகித்தவர். இரண்டாம் உலக யுத்தத்திற்கு எதிராகவும், எதேச்சதிகார, பாசிச அரசை எதிர்த்து போராடியவர். தன் வாழ்நாள் முழுவதும் தொழிலாளர் நலனுக்காகவே வாழ்ந்தவர்தான் சாரா கார்னெசன் ஆவார். அவர் இறக்கும் வரை ஒரு சமூக போராளியாக வாழ்ந்து, மறைந்தார்.
பிறப்பு சாராவின் பெற்றோர்கள் இருவரும் கிழக்கு ஐரோப்பாவில் இருந்து தென்னாப்பிரிக்காவில் குடியேறியவர்கள் ஆவார். இவரது தந்தை ஸெலிக் ரூபின் ஒரு தையல்காரர் மற்றும் லிதுவேனியாவைச் சேர்ந்தவர். தாயார் அன்னா ரூபின். இவர் ரஷ்யாவை சேர்ந்த இவர்கள் இருவரும் தென்னாப்பிரிக்க கம்யூனிஸ்ட் கட்சியை நிறுவியவர்களில் மிக முக்கியமானவர்கள் இந்த பெற்றோருக்கு மகளாக சாரா 1916 ஆம் ஆண்டில் ஜொகனெஸ்பர்க் என்னும் நகரில் பிறந்தார்.
உலக வங்கி பாக்கித்தானை நீர் பற்றாக்குறை நாடு என்று வகைப்படுத்தியுள்ளது. ஆப்கானிஸ்தானில் இருந்து நுழையும் காபூல் நதி மற்றும் சிந்து நதி, ஜீலம் நதி, செனாப் நதி, ராவி நதி, மற்றும் இந்தியாவிலிருந்து பாயும் சத்லஜ் நதி உட்பட பாக்கித்தானுக்குள் பாயும் ஏழு முக்கிய ஆறுகள் உள்ளன. இவற்றில் ரவி மற்றும் சட்லெஜ் ஆறுகள் நீரோட்டத்திற்கு எதிராக இந்தியாவிற்கு திருப்பி விடப்படுகிறது, இதற்காக 1960 ஆம் ஆண்டில் இந்தியாவும் பாகிஸ்தானும் கையெழுத்திட்ட சிந்து நீர் ஒப்பந்தத்தின் கீழ் இந்தியாவுக்கு இந்த நுகர்வு பயன்பாடு வழங்கப்பட்டது
சிந்து நதி, ஜீலம் நதி மற்றும் செனாப் நதி ஆகியவற்றிலிருந்து கால்வாய்கள் மூலம் பஞ்சாப் மற்றும் சிந்துவில் உள்ள விவசாய சமவெளிகள் முழுவதும் தண்ணீரை வழங்கப்படுகின்றன. அதே நேரத்தில் நாட்டின் பிற பகுதிகளுக்கு மற்ற புதிய நீர்நிலைகள் மிகக் குறைவாகவே உள்ளன. நீர் பற்றாக்குறை பாகிஸ்தானின் பொருளாதாரத்தை அச்சுறுத்துவதோடு மட்டுமல்லாமல், இலட்சக்கணக்கான பாக்கித்தானியர்களின் உயிருக்கு கடுமையான அச்சுறுத்தலையும் ஏற்படுத்துகிறது.
பாக்கித்தானின் சுற்றுச்சூழல் பிரச்சினைகளில் காற்று மாசுபாடு ஒன்றாகும். கலப்படமற்ற குடிநீர் போதுமானதாக இல்லை. 2013 இல் ஒலி மாசுபாடு மற்றும் மாசு காரணமாக நகர்ப்புற மற்றும் கிராமப்புற மக்களின் சுகாதார சீர்கேடு அதிகரித்துள்ளது என்று உலக வங்கி தன்து அறிக்கையில் கூறியது. இந்த சுற்றுச்சூழல் கவலைகள் பாக்கித்தான் குடிமக்களுக்கு தீங்கு விளைவிப்பது மட்டுமல்லாமல் நாட்டின் பொருளாதாரத்திற்கு கடுமையான அச்சுறுத்தலையும் ஏற்படுத்துகின்றன. தொழில்மயமாக்கல், நகரமயமாக்கல் மற்றும் மோட்டார் மயமாக்கல் ஆகியவற்றின் அதிகரிப்பு தவிர்க்க முடியாமல் இந்த சிக்கலை மோசமாக்கும் என்றும் அறிக்கை கூறியுள்ளது.
பாக்கித்தானில் சுற்றுச்சூழல் பிரச்சினைகள் என்பது காடழிப்பு, காற்று மாசுபாடு, நீர் மாசுபாடு, ஒலி மாசுபாடு, காலநிலை மாற்றம், பூச்சிக்கொல்லிகளின் தவறான பயன்பாடு, மண் அரிப்பு, இயற்கை பேரழிவுகள் மற்றும் பாலைவனமாக்கல் ஆகியவை அடங்கும். இந்தக் கடுமையான சுற்றுச்சூழல் பிரச்சினைகள், நாட்டின் பொருளாதாரம் விரிவடைந்து மக்கள் தொகை பெருகும்போது அவை மேலும் மோசமடைகின்றன. இந்தச் சுற்றுச்சூழல் சீர்கேட்டைத் தடுக்க தன்னார்வ தொண்டு நிறுவனங்களும் அரசாங்கத் துறைகளும் முன்முயற்சிகளை மேற்கொண்ட போதிலும், பாகிஸ்தானின் சுற்றுச்சூழல் பிரச்சினைகள் இன்னும் அப்படியேதான் உள்ளது.
பாகிஸ்தானின் கராச்சி, லாகூர், இஸ்லாமாபாத் மற்றும் இராவல்பிண்டி போன்ற பெரிய நகரங்கள் ஒலி மாசுபாட்டை எதிர்கொள்கின்றன. இந்த மாசுபாட்டின் முக்கிய ஆதாரம் பேருந்துகள், கார்கள், லாரிகள், ரிக்‌ஷாக்கள் மற்றும் நீர் வண்டிகள் ஆகியவற்றால் ஏற்படும் போக்குவரத்து சத்தமேயாகும். கராச்சியின் பிரதான சாலைகளில், சராசரி சத்த அளவு 90 டெசிபலாக இருந்தது என்று ஒரு ஆய்வு காட்டுகிறது. மேலும் இது சுமார் 110 டெசிபலாக எட்டும் திறன் கொண்டதெனவும் கூறுகிறது. இது ஐஎஸ்ஓவின் சத்த நிலை தரமான 70 டெசிபலை விட மிக அதிகம் ஆகும்.
செரியா என்பது போர்னியோ தீவின் வடகிழக்கு கடற்கரையில் உள்ள ஒரு நகரமாகும்.புருணையின் பெலைட் மாவட்டத்திலில் அமைந்துள்ளது. இது நாட்டின் பெட்ரோலியத் தொழிலின் பிறப்பிடமாகும், இங்கு 1929 இல் எண்ணெய் தோண்டியெடுக்கப்பட்டது. செரியா ஒரு நகராட்சியாகும். அத்துடன் இதே பெயரின் முகிமின் கீழ் இரண்டு கிராம அளவிலான துணைப்பிரிவுகளாகவும் இருக்கிறது நகரத்திலும் அதைச் சுற்றியுள்ள பகுதிகளிலும் ஏராளமான கழுதைகள் உள்ளன. இது நகரத்தின் அதிகாரப்பூர்வமற்ற அடையாளமாக மாறியுள்ளது.
செரியா முகிமின் பெலேட் மாவட்டத்தில் அமைந்துள்ளது. நகராட்சியின் நகர மையம் வடக்கில் சலான் தெங்கா மற்றும் செரியா அரினா, கிழக்கில் சலான் இலோராங் சாது பாரத், தெற்கே சலான் போல்கியா மற்றும் மேற்கில் சலான் இலோராங் திகா பாரத் ஆகியவற்றை எல்லைகளாகக் கொண்டுள்ளது. இதன் பரப்பளவு 0.603 கி.மீ. ஆகும் பனகாவின் புறநகர்ப் பகுதிகள் நகரின் மேற்கே அமைந்துள்ளன, கம்போங் பாரு நகரின் கிழக்கே அமைந்துள்ளது.
செரியா முதலில் பதங் பெராவா என்று அழைக்கப்பட்டது, இது மலாய் மொழியில் காட்டு புறாவின் புலம் என்று பொருள்படும். புருனே தாருசுலாமின் வரலாற்று அகராதியின் படி, 'சீரியா' என்ற பெயர் பிரித்தானிய அதிகாரிகளால் வழங்கப்பட்டது, இது தென்கிழக்கு ஒதுக்கப்பட்ட தொழில்துறை பகுதியாகும். இந்தத் தொழில்துறை பகுதி 1929 இல் முதன்முதலில் எண்ணெய் கண்டுபிடிக்கப்பட்ட இடத்திற்கு அருகில் அமைந்துள்ளது.
செரியா பகுதி 1936 இல் நகராட்சி பகுதியாக அரசிதழில் பதிவு செய்யப்பட்டது. இப்பொது முதல் இந்த நகரம் கோலா பெலைட் சுகாதார வாரியத்தின் அதிகாரத்தின் கீழ் வந்தது இது கோலா பெலைட்டின் நகராட்சி பகுதிக்கும் பொறுப்பைக் கொண்டுள்ளது.
1962 டிசம்பர் 8 அன்று முடியாட்சிக்கு எதிரான ஒரு சிறிய கிளர்ச்சியின் மையங்களில் செரியாவும் ஒன்றாகும். இந்தக் கிளர்ச்சி பிரித்தன் இராணுவத்தால் அடக்கப்பட்டது. இந்த நிகழ்வு புருனே கிளர்ச்சி என்று அறியப்படுகிறது. மறைந்த சுல்தான் உமர் அலி சைபுதீனின் ஆட்சியின் கீழ், சலான் சுல்தான் ஒமர் அலி என்ற பகுதியில் தற்போதைய வணிகக் கட்டிடங்கள் கட்டப்பட்டது.
அத்தி வரதர் தரிசனத்திற்காக காஞ்சிபுரத்திற்கு சிறப்பு பேருந்து ஏற்பாடுகள், காவல் துறை கண்காணிப்பு போன்றவை இந்து சமய அறநிலையத்துறையாலும், மாவட்ட நிர்வாகத்தாலும் செய்யப்பட்டுள்ளது. பல்வேறு வெளியூர்களில் இருந்தும் அத்தி வரதரை தரிசிக்க பக்தர்கள் காஞ்சிபுரத்தில் குவிந்த வண்ணம் உள்ளனர். அத்தி வரதரை தரிசனம் செய்வதற்கான நேரம் காலை 5.00 மணி முதல் மாலை 5.00 மணி வரையாக தற்போது குறைக்கப்பட்டுள்ளது. அத்தி வரதர் தரிசனத்திற்காக காஞ்சிபுரத்திற்கு சிறப்பு தொடருந்துகளும் இயக்கப்படுகின்றன. அத்தி வரதர் ஆகத்து 1, 2019 முதல் ஆகத்து 17 ஆம் நாள் வரை நின்ற கோலத்தில் காட்சியளிப்பார் என்று காஞ்சிபுரம் வரதராசப் பெருமாள் கோயில் நிர்வாகம் அறிவித்தது. சூலை 1 முதல் 31 ஆம் நாள் வரை படுத்த கோலத்தில் இருந்த அத்தி வரதர் ஆகத்து 1 முதல் நின்ற கோலத்தில் காட்சியளிக்கிறார். சூலை 2019 மாதத்தில் 48 இலட்சத்திற்கும் அதிகமான பக்தர்கள் தரிசனம் செய்திருப்பர் என்று தெரிவிக்கப்படுகிறது.
அத்தி வரதரை தரிசிக்க சூலை12 ஆம் நாள் பிற்பகல் 3.05 மணியளவில் இந்தியக் குடியரசுத் தலைர் இராம்நாத் கோவிந்த் காஞ்சி வரதராசப் பெருமாள் கோயிலுக்கு வந்திருந்தார். தமிழக ஆளுநர் பன்வாரிலால் புரோகித், தமிழக வருவாய்த் துறை அமைச்சர் ஆர். பி. உதயகுமார், மாவட்ட ஆட்சியர் ஆகியோர் குடியரசுத் தலைவரை வரவேற்று தரிசனத்திற்கு அழைத்துச் சென்றனர்.தமிழக முதலமைச்சர் எடப்பாடி க. பழனிச்சாமி 23.07.2019 அன்று அத்தி வரதரை தரிசித்தார். அத்தி வரதரை துணை குடியரசுத் தலைவர் வெங்கையா நாயுடு, தமிழக துணை முதலமைச்சர் ஓ. பன்னீர்செல்வம், தெலுங்கானா முதலமைச்சர் சந்திரசேகர் ராவ், பிரதமர் மோடியின் சகோதரர் பங்கஜ் மோடி ஆகியோரும் தரிசித்துள்ளனர். நடிகர்கள் இரசினிகாந்த், லாரன்ஸ், நயன்தாரா உள்ளிட்ட திரை பிரபலங்களும் தரிசித்தனர்.
அத்தி வரதர் தரிசனம் 2019 என்பது 2019 ஆம் ஆண்டில் காஞ்சிபுரம் வரதராசப் பெருமாள் கோயிலின் திருக்குளமான அமிர்தசரசு அல்லது ஆனந்த புஷ்கரணி தீர்த்தத்தின் அடியில் வைக்கப்பட்டிருக்கும் மூலவர் 40 ஆண்டுகளுக்குப் பிறகு தரிசனம் தரும் ஒரு உற்சவம் ஆகும். இதற்கு முன்னதாக 1979 ஆம் ஆண்டு சூலை 2-ஆம் நாள் அத்திவரதர் திருக்குளத்திலிருந்து எடுக்கப்பட்டார். 1 சூலை 2019 அன்று திருக்குளத்திலிருந்து அத்தி வரதர் எடுக்கப்பட்டு பொதுமக்கள் தரிசனத்திற்காக காட்சியளிக்கிறார். இந்த தரிசனம் 01.07.2019 முதல் 48 நாட்கள் வரையிலும் நீடிக்கும். 48 நாட்களுக்குப் பிறகு வெள்ளிப்பேழையில் வைக்கப்பட்டு திருக்குளத்திற்குள் அத்தி வரதர் மீண்டும் வைக்கப்படுவார்.
காஞ்சி வரதராஜப் பெருமாள் கோயில் நூற்றுக்கால் மண்டபத்துக்கு வடக்கே உள்ள அனந்த புஷ்கரணியானது அனந்தனான ஆதிசேஷன் இருந்து தவம் செய்த இடம் எனப்படுகிறது. இந்த அனந்த சரசின் நடுவிலே ஒரு நீராழி மண்டபம் உள்ளது. அந்த மண்டபத்தின் அடித்தளத்தில் உள்ள ஒரு மாடத்தில் அத்திவரதர் இருக்கிறார். அத்திவரதர் என்றால் அத்திமரத்திலே உருவானவர்தான். இவர் இந்தத் தண்ணீருக்குள்ளேயே முழுகிச் சயனத் திருக் கோலத்திலேயே இருக்கிறார். நாற்பது ஆண்டுகளுக்கு ஒரு முறையே குளத்தில் உள்ள நீரையெல்லாம் இரைத்து அவரை வெளியே கொணர்கிறார்கள். ஒரு மண்டல காலம் பூசை நடக்கும். அதன் பின் திரும்பவும் தண்ணீருக் குள்ளேயே வைக்கபடுவார்.